Αξιολόγηση της επίδρασης λαμπτήρων LED σε εμβολιασμένα σπορόφυτα τομάτας στο θάλαμο επούλωσης και σε συνθήκες αβιοτικής καταπόνησης κατά τη μεταφύτευση
Creators: name: Μελισσάς, Χρήστος Ευάγγελος
Publisher: name: Aristotle University of Thessaloniki
Year: 2021
Subjects: Λαμπτήρες LED
Εμβολιασμένα σπορόφυτα
Αβιοτική καταπόνηση
LED lights
Grafted seedlings
Abiotic stress

description: Η τομάτα αποτελεί ένα δημοφιλές λαχανικό, υψηλής διατροφικής αξίας για τον ανθρώπινο οργανισμό και η εγκατάστασή της πραγματοποιείται με τη μεταφύτευση σποροφύτων, καθώς η απευθείας σπορά στον αγρό αποτελεί μία αντιοικονομική μέθοδο με αρκετές απώλειες. Η ανάγκη της αγοράς για αύξηση της παραγωγής, σε συνδυασμό με την υποβάθμιση όλο και περισσότερων καλλιεργήσιμων εκτάσεων λόγω της κλιματικής αλλαγής, οδηγεί στην ανάγκη για τη χρήση εμβολιασμένων σποροφύτων με αυξημένες δυνατότητες υψηλών, σταθερών και ποιοτικών αποδόσεων και εξαιρετικής προσαρμοστικότητας σε αβιοτικές και βιοτικές καταπονήσεις. Το κρίσιμο στάδιο της παραγωγής εμβολιασμένων σποροφύτων, είναι η επούλωση της τομής εμβολιασμού και η επιτυχής σύνδεση εμβολίου-υποκειμένου, υπό συγκεκριμένες συνθήκες σχετικής υγρασίας, θερμοκρασίας και φωτισμού σε ειδικούς θαλάμους επούλωσης. Η εφαρμογή φωτισμού κατά τη διαδικασία επούλωσης επιτυγχάνεται κυρίως με τη χρήση λαμπτήρων φθορισμού ή LED, οι οποίοι ανάλογα με το φάσμα εκπομπής τους επηρεάζουν συγκεκριμένα μορφολογικά και χημικά γνωρίσματα των σποροφύτων. Στο πλαίσιο αυτό, πραγματοποιήθηκε η μελέτη της επίδρασης λαμπτήρων διαφορετικού φάσματος, στα ποιοτικά χαρακτηριστικά τεσσάρων συνδυασμών εμβολίου-υποκειμένου κατά την παραμονή τους στο θάλαμο επούλωσης (πρώτη φάση), ενώ στη συνέχεια με την προσθήκη ενός επιπλέον λευκού λαμπτήρα LED, αξιολογήθηκε, η επίδρασή τους, στα χαρακτηριστικά του συνδυασμού Kabrera x Emperator, κατά την έξοδό τους από το θάλαμο επούλωσης, μία εβδομάδα μετά και επτά και δεκατέσσερις ημέρες μετά τη μεταφύτευσή τους, σε συνθήκες αβιοτικής καταπόνησης αλατότητας (δεύτερη φάση). Ο λαμπτήρας μονοχρωματικού ερυθρού παρουσίασε τα υψηλότερα σπορόφυτα μεταξύ των τεσσάρων συνδυασμών, ενώ στη δεύτερη φάση οι λαμπτήρες λευκού και συνδυασμοί ερυθρού-κυανού ευνόησαν το σύνολο των παραμέτρων του συνδυασμού Kabrera x Emperator κατά την παραμονή τους στο θάλαμο επούλωσης και μία εβδομάδα μετά. Οι συγκεκριμένοι λαμπτήρες διατήρησαν την ευνοϊκή τους επίδραση στο ύψος και τις παραμέτρους του ριζικού συστήματος των σποροφύτων επτά και δεκατέσσερις ημέρες μετά τη μεταφύτευσή τους, παρά τη σημαντική μείωση που επέφερε η επίδραση αλατότητας στην ανάπτυξη, ενώ ο λαμπτήρας μονοχρωματικού κυανού παρουσίασε σημαντικά υψηλότερες συγκεντρώσεις προλίνης στους φυτικούς ιστούς των σποροφύτων.
description: Tomato is a very popular vegetable, mostly known for its attractive red color fruits with excellent taste and high nutritional value for the human body. Tomato cultivation is mainly established through transplants, while the degradation of more and more cultivated lands due to climate change, leads to the use of grafted transplants with increased capabilities of high and constant yields of great quality and good adaptation in abiotic and biotic stresses. The successful connection of rootstock and scion is crucial for the survival of the newly grafted plant, thus specific conditions of appropriate temperature, relative humidity and lighting should be performed in healing chambers. The application of artificial lighting in the healing chambers, is mainly accomplished by fluorescence or led lamps, which might affect several qualitative characteristics of grated seedlings, depending on their different emission spectrum. Therefore, at the first phase of our experiment, four different tomato rootstock-scion combinations were evaluated for their physiological and morphological characteristics, after their exposure to different light spectra in the healing chamber, while at the second phase, a white LED was added and different light spectra effects on the combination Kabrera x Emperator, were further assessed upon seedlings’ exit from the healing chamber and one week later. Seedlings were transplanted one week later, and their potential abiotic stress tolerance was also assessed seven and fourteen days after transplantation under salinity conditions as affected by different light wavelengths during healing. Seedlings exposed to monochromatic red-light treatments, performed the highest stem length among all light treatments, while at the second phase of the experiment, combinations of red and blue light spectra as well as white LEDs, favored the total number of parameters evaluated upon exiting healing chamber and one week later. As expected, salinity caused a great reduction in seedlings development, however white and combinations of red and blue LEDs, significantly influenced stem length and root properties seven and fourteen days after transplantation under saline conditions. Furthermore, monochromatic blue-light treatments significantly increased proline levels in plant tissues of the grafted seedlings, which probably associated with a more efficient abiotic stress management.